CELEX: 62012TN0552
Language: el
Date: 2012-12-21 00:00:00
Title: Υπόθεση T-552/12: Προσφυγή/αγωγή της 21ης Δεκεμβρίου 2012 — North Drilling κατά Συμβουλίου

16.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/22
            
         Προσφυγή/αγωγή της 21ης Δεκεμβρίου 2012 — North Drilling κατά Συμβουλίου
   (Υπόθεση T-552/12)
   2013/C 46/39
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: North Drilling Co. (Τεχεράνη, Ιράν) (εκπρόσωποι: J. Viñals Camallonga, L. Barriola Urruticoechea και J. Iriarte Ángel, abogados)
   
      Καθού: Ευρωπαϊκό Συμβούλιο
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει το άρθρο 2 της αποφάσεως 2012/635/ΚΕΠΠΑ του Συμβουλίου, της 15ης Οκτωβρίου 2012, για την τροποποίηση της απόφασης 2010/413/ΚΕΠΠΑ του Συμβουλίου για περιοριστικά μέτρα κατά του Ιράν, καθόσον την αφορά και να αφαιρέσει το όνομά της από το παράρτημά της,
            
         
               —
            
            
               να ακυρώσει το άρθρο 1 του εκτελεστικού κανονισμού (ΕΕ) 945/2012 του Συμβουλίου, της 15ης Οκτωβρίου 2012, για την εφαρμογή του κανονισμού (ΕΕ) 267/2012, για περιοριστικά μέτρα κατά του Ιράν, καθόσον την αφορά και να αφαιρέσει το όνομά της από το παράρτημά της, και
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα προβάλλει έξι λόγους.
   
               1)
            
            
               Ο πρώτος λόγος αντλείται από εσφαλμένη πλάνη εκτιμήσεως
               
                           —
                        
                        
                           Ο πρώτος λόγος αφορά εσφαλμένη πλάνη εκτιμήσεως όσον αφορά την αξιολόγηση των πραγματικών περιστατικών στα οποία βασίζονται οι επίμαχες διατάξεις, δεδομένου ότι στερούνται νομικής βάσεως και
                        
                     
         
               2)
            
            
               Ο δεύτερος λόγος αντλείται από παράβαση της υποχρεώσεως αιτιολογήσεως
               
                           —
                        
                        
                           Ο δεύτερος λόγος αφορά παράβαση της υποχρεώσεως αιτιολογήσεως, δεδομένου ότι οι επίμαχες διατάξεις πάσχουν όσον αφορά την NDC εσφαλμένη αιτιολογία, καθότι είναι αβάσιμη, γενική και στερεότυπη.
                        
                     
         
               3)
            
            
               Ο τρίτος λόγος αφορά παράβαση του δικαιώματος αποτελεσματικής δικαστικής προστασίας
               
                           —
                        
                        
                           Ο τρίτος λόγος αφορά παράβαση του δικαιώματος αποτελεσματικής δικαστικής προστασίας όσον αφορά την αιτιολογία των πράξεων, τη μη απόδειξη της συνδρομής του προβαλλόμενου λόγου και τα δικαιώματα άμυνας και ιδιοκτησίας, δεδομένου ότι δεν τηρήθηκε η απαίτηση αιτιολογήσεως, η οποία ασκεί επιρροή στα υπόλοιπα δικαιώματα.
                        
                     
         
               4)
            
            
               Τέταρτος λόγος που αφορά προσβολή του δικαιώματος ιδιοκτησίας
               
                           —
                        
                        
                           Ο τέταρτος λόγος βασίζεται σε προσβολή του δικαιώματος ιδιοκτησίας, καθόσον περιορίσθηκε χωρίς να υφίσταται πραγματικός δικαιολογητικός λόγος.
                        
                     
         
               5)
            
            
               Πέμπτος λόγος που αφορά παράβαση της αρχής της ίσης μεταχειρίσεως
               
                           —
                        
                        
                           Ο πέμπτος λόγος αφορά παράβαση της αρχής της ίσης μεταχειρίσεως, αφού εθίγη η συγκριτική θέση της προσφεύγουσας χωρίς να υπάρχουν λόγο προς τούτο.
                        
                     
         
               6)
            
            
               Ο έκτος λόγος αφορά κατάχρηση εξουσίας
               
                           —
                        
                        
                           Ο έκτος λόγος αφορά κατάχρηση εξουσίας, δεδομένου ότι υπάρχουν αντικειμενικές, ακριβείς και συγκλίνουσες ενδείξεις από τις οποίες μπορεί να συναχθεί ότι κατά τη λήψη της κυρώσεως επιδιώχθηκαν διαφορετικοί σκοποί από αυτούς που προέβαλε το Συμβούλιο.